open-index/open-wikipedia-markdown huggingface dataset:
Céline Dion en concert

**Céline Dion en concert** (באנגלית: **Céline Dion in Concert**; בעברית: **סלין דיון בהופעה חיה**) הוא אלבום ההופעה הראשון של הזמרת הקנדית סלין דיון. אלבום ההופעה יצא לאור ב-11 בנובמבר 1985, על ידי חברת התקליטים TBS.

עם יציאתו נכנס אלבום ההופעה אל המקום ה-19 במצעד האלבומים של קוויבק.

## רקע והפקה
אלבום ההופעה צולם והוקלט ב-31 במאי 1985, באחד מן המופעים אשר נכללו בסיבוב ההופעות הראשון של דיון "Céline Dion en concert", שהחל כבר בינואר 1985. ההופעה שצולמה והוקלטה התקיימה במונטריאול שבקנדה.

במסגרת ההופעה, ביצעה סלין מחדש את "Flashdance... What a Feeling" של איירין קארה, תוך שהוציאה אותו מחדש בשם "What a Feeling".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הופעה של סלין דיון
קטגוריה:אלבומי הופעה בצרפתית
טיני: השינוי הגדול של ויולטה

**טיני: השינוי הגדול של ויולטה** (בספרדית: **Tini: El gran cambio de Violetta**, באיטלקית: **Tini: La nuova vita di Violetta**) הוא סרט הרפתקאות מוזיקלי ספרדי-איטלקי משנת 2016, שבוים על ידי חואן פבלו בוסקריני, נכתב על ידי רמון סלזאר, והופק על ידי פבלו בוסי. הסרט משמש כסיום לסדרה "ויולטה" ששודרה לראשונה בשנת 2012, והופצה ברחבי העולם בערוץ דיסני.

הסרט הוקרן לראשונה באמסטרדם ב-23 באפריל 2016, בספרד ב-6 במאי 2016, ובאיטליה ב-12 במאי 2016. בישראל הסרט שודר לראשונה ב-23 בדצמבר 2017 בערוץ Yes5 עם תרגום עברי. אורך הסרט הוא כ-98 דקות, ושפת המקור שלו היא ספרדית.

הסרט הרוויח ממכירות הכרטיסים כ-8.7 מיליון דולר.

## תקציר העלילה
לאחר שוויולטה, נערה מלאת שמחת חיים, הפכה לאמנית נהדרת כמו חברה, לאון, היא מחליטה לפרוש בעקבות לחץ שלא מאפשר לה לנוח. יום אחד, וויולטה קיבלה מכתב מאיזבלה, חברה של המשפחה, שמזמינה אותה לבוא להתארח בבית לאמנים צעירים באיטליה. באיטליה, וויולטה עוברת מסע לגילוי העצמי, פוגשת חבר חדש בשם קאיו ומציירת איתו חברות. בינתיים, לודמילה מספרת ללאון שוויולטה ברחה ויחד הם מחליטים לחפש אותה. איזבלה עוזרת לוויולטה לגלות שלמעשה כונתה "טיני" על ידי אמה, ומאפשרת לה להשיג התחלה חדשה בחייה.

## שחקנים ודמויות
* **[[מרטינה סטואסל]]** - טיני
* **[[חורחה בלנקו]]** - לאון
* **[[מרסדס למברה]]** - לודמילה
* **[[דייגו ראמוס]]** - חרמאן
* **[[קלרה אלונסו]]** - אנג'י
* **[[אדריאן סלזדו]]** - קאיו
* **[[סופיה קרסון]]** - מלאני
* **[[רידר ואן קוטן]]** - ראול
* **[[לאונרדו סצ'י]]** - סאול
* **[[ג'ורג'ינה אמורוס]]** - אלואיסה
* **[[ביאטריס ארנרה]]** - מירנדה
* **לינו די נוזו** - סטפנו
* **פרנסיסקו ויסיירה** - רוקו
* **[[אנג'לה מולינה]]** - איזבלה

## פסקול
שירים מתוך פסקול הסרט צורפו לאלבום הבכורה של מרטינה סטואסל, "Tini", שהופץ ב-29 באפריל 2016.

## ראו גם
* האנה מונטנה: הסרט

## קישורים חיצוניים
* 

## הערות שוליים

קטגוריה:סרטי 2016
קטגוריה:סרטי הרפתקאות
קטגוריה:סרטים איטלקיים
קטגוריה:סרטים בספרדית
קטגוריה:סרטים מבוססי סדרות טלוויזיה
קטגוריה:סרטים מוזיקליים
קטגוריה:סרטים ספרדיים
קטגוריה:סרטי וולט דיסני
ליגת העל המזרח אירופית בפוטבול

**ליגת העל המזרח אירופית בפוטבול** (ברוסית: **Восточно-европейская Суперлига**; באנגלית: **Eastern European Super League**) היא ליגת הפוטבול הלאומית והמקצוענית במזרח אירופה, המאגדת קבוצות מערים ברוסיה ובבלארוס. תחילה נערכה כליגה אזורית, אך מאז עונת 2020 מהווה לאליפות רוסיה בפוטבול במקום ליגת LAF שפורקה.

## היסטוריה
הליגה הוקמה בשנת 2019 כליגה אזורית והתמודדו בה שבע קבוצות: 3 קבוצות רוסיות, 2 קבוצות אוקראיניות ו-2 קבוצות בלארוסית, בעונה שבה זכתה קבוצת הספרטנים מוסקבה. באוקטובר 2019 הוחלט על מיזוג בין הליגה לבין אליפות רוסיה, שסלל את הדרך לליגה משותפת ונועד להפוך את הליגה לטובה ופופולרית יותר בתחום ספורט שאינו נחשב למפותח במיוחד ברוסיה בפרט ובמזרח אירופה בכלל.

עונת 2020 שהייתה אמורה להתחיל במרץ, נפתחה באוגוסט 2020 בעקבות התפרצות נגיף הקורונה ברוסיה. במאי 2021 ליגת העל נפתחה ללא השתתפות קבוצות זרות, באמצע העונה אף פרשה ממנה קבוצה בכירה, נמרי הפלדה פרם, בשל קשיים פיננסיים שהושפעו מהשלכות מגפת הקורונה ברוסיה.
## פורמט
התחרות הראשונה נפתחה באפריל והסתיימה ביולי - כשכל קבוצה שיחקה 6 משחקים במסגרת העונה הסדירה ועד שני משחקי פלייאוף (חצי גמר וגמר). המשחקים בין הקבוצות הרוסיות והאוקראיניות התקיימו במינסק. משחק הגמר נערך באצטדיון צארסקויה סלו בעיר פושקין ב-13 ביולי 2019 בין הלגיון הצפוני סנקט פטרבורג וקבוצת הספרטנים מוסקבה, שזכו לבסוף באליפות הליגה.

החל מעונת 2020 הטורניר מורכב משלוש ליגות:
# ליגת העל, המהווה לטורניר הבכיר בענף בפוטבול.
# הליגה הראשונה, שהיא ליגת המשנה בפוטבול.
# הליגה השנייה, שהיא הליגה השלישית בחשיבותה.
בליגת העל התמודדו בפתיחתה שש קבוצות בשני בתים. המנצחת מכל בית מעפילה לגמר הטורניר. לקראת טום העונה הסדירה, נמרי הפלדה פרם פרשה מהליגה ונותרו 5 קבוצות בליגת העל.

## הקבוצות בעונת 2024
;חטיבת מערב
* הפטריוטים מוסקבה
* הדרקונים מוסקבה
* הלגיון הצפוני סנקט פטרבורג
* הגריפונים סנקט פטרבורג
* הספרטנים מוסקבה
* ספרטק בריאנסק
;חטיבת מזרח
* ספרטק מוסקבה
* אפאצ׳י ניז’ני נובגורוד
* מוטורס קאזאן 
* קפיטל שארקס מוסקבה
* ריידרס-52 ניז’ני נובגורוד
* יוז'ני אוראל צ'ליאבינסק

## משחקי הגמר
### ליגת העל

## זוכות

## קישורים חיצוניים
* 

## הערות שוליים

קטגוריה:רוסיה: פוטבול
קטגוריה:בלארוס: ספורט
קטגוריה:תחרויות פוטבול
ארז דוד מייזל

**ארז דוד מייזל** (נולד ב-3 בספטמבר 1969) הוא קצין צה"ל בדרגת תת-אלוף. שימש כראש החטיבה לקשרי חוץ.

## ביוגרפיה
ממוזער|200px|אות מנכ"ל הכמ"ר להצטיינות
[ממוזער|הרמטכ"ל [אביב כוכבי בשיחה עם מפקד יוניפי"ל, גנרל סטפנו דל קול. משמאל לרמטכ"ל בתמונה, תא"ל ארז מייזל, ספטמבר 2019.]]

[ממוזער|200px|הנספח הצבאי הבריטי בישראל קולונל ג'יימס פריסט, רח"ט קשרי חוץ בצה"ל תא"ל ארז מייזל וקצין הקשר והתקשוב הראשי (קשר"ר) תא"ל [יריב ניר בטקס במחנה צריפין, אוקטובר 2019]]
מייזל סיים את לימודיו התיכוניים בבית הספר הריאלי בשנת 1987. עם גיוסו לצה"ל התנדב מייזל לצנחנים ושובץ בפלחה"ן צנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. בהמשך עבר לחיל המודיעין ושימש בתפקידי פיקוד ומטה בחיל ובהם ראש מחלקת הבקרה בשנים 2010-2014. בשנת 2016 מונה לראש החטיבה לקשרי חוץ, ומילא תפקיד זה עד נובמבר 2019. במסגרת התפקיד, יזם והוביל את פרויקט מורשת קשרי החוץ של צה"ל - "חץ הדורות". ב-24 בנובמבר 2019 הוענק לו מטעם כוח המשקפים הרב-לאומי (כמ"ר - MFO) את אות מנכ"ל הכמ"ר להצטיינות.

## לקריאה נוספת
* כתבה על עשיית חטיבת הקש"ח בזירה הצפונית, לרגל שחרורו של רח"ט קש"ח תא"ל ארז דוד מייזל (נובמבר 2019)
* 
* 

## קישורים חיצוניים

* 
* 

## ביאורים

## הערות שוליים

קטגוריה:חיילי אגף המודיעין
קטגוריה:בוגרי בית הספר הריאלי
קטגוריה:תתי-אלופים בצה"ל
קטגוריה:ראשי מחלקת הבקרה
קטגוריה:ישראלים שנולדו ב-1969
יחסי אנטיגואה וברבודה – צ'ילה

**יחסי אנטיגואה וברבודה–צ'ילה** הם היחסים הדיפלומטיים הרשמיים שבין **[[אנטיגואה וברבודה]]** לבין **[[צ'ילה|הרפובליקה של צ'ילה]]**.

## היסטוריה
[250px|ממוזער|שמאל|[מישל בצ'לט יחד עם גסטון בראון, יולי 2014, סנט ג'ונס]]
היחסים המתקיימים בין אנטיגואה וברבודה לרפובליקה של צ'ילה הם יחסים דיפלומטיים מלאים. שתי המדינות הן חברות מלאות בארגונים מולטילטרליים שונים בהם הן נוהגות לשתף פעולה, כגון: הקהילה של אמריקה הלטינית והמדינות הקריביות, האומות המאוחדות וארגון מדינות אמריקה. היחסים שבין צ'ילה לאנטיגואה וברבודה ממוקדים בעיקר בשיתוף הפעולה הכללי שבין הקהילייה הקריבית לצ'ילה.

בשנת 2014 נשיאת צ'ילה מישל בצ'לט ביקרה בברזיל לצורך השתתפות בוועידת ארגון BRICS אליה הוזמנה כאורחת. גם ראש ממשלת אנטיגואה וברבודה גסטון בראון הגיע לוועידה כאורח והנשיאה נפגשה עמו בשולי הוועידה. שני הצדדים שוחחו על היחסים בין המדינות ועל אסטרטגיה אזורית.

בין שתי המדינות מתקיים סחר בקנה מידה קטן, אך לא זניח (מספר מיליוני דולרים בכל שנה).

## נציגויות דיפלומטיות
* צ'ילה אינה מיוצגת באנטיגואה וברבודה בדרג השגרירות. צ'ילה מיוצגת באנטיגואה וברבודה בדרג הקונסולרי באמצעות קונסוליה רשמית שהיא מחזיקה בסנט ג'ונס, בירת המדינה. צ'ילה האמינה את שגרירותה שבקינגסטון, בירת ג'מייקה, על אנטיגואה וברבודה הסמוכה.
* אנטיגואה וברבודה אינה מיוצגת בצ'ילה, הן בדרג השגרירות והן בדרג הקונסולרי. אנטיגואה וברבודה האמינה את נציגותה שבוושינגטון די. סי. לארגון מדינות אמריקה, על צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אביב אלדמע

**אביב אַלדֶמַע** (נולד ב-10 במרץ 1964) הוא מעצב פסקול ישראלי, מבכירי מעצבי הפסקול לטלוויזיה ולקולנוע בארץ. זוכה 6 פרסי אופיר, 7 פרסי פורום היוצרים הדוקומנטריים ו-2 פרסי האקדמיה לטלוויזיה לעיצוב הפסקול הטוב ביותר. בין עבודותיו הבולטות ניתן למצוא את ואלס עם באשיר, שבעה, כנס העתידנים, מישהו לרוץ איתו, אביבה אהובתי, טרילוגיה על אהבה והנערים.

## ביוגרפיה
אביב אלדמע נולד לוויקי וגיל אלדמע. אביו היה מלחין ומעבד מוזיקלי, חתן פרס ישראל לזמר עברי. סבו, אברהם אלדמע, היה אמן ומורה לאומנות, מראשוני פעילי ההגנה. דודו, רן אלדמע, היה מוזיקאי ואיש חינוך.

לאלדמע יש שלושה אחים: ירון, לירית ורינת. ירון אלדמע הוא מוזיקאי ומנהל אולפן ההקלטות של הקונסרבטוריון הישראלי למוזיקה.

אלדמע הוא בוגר תיכון תלמה ילין, במגמת אומנות פלסטית, מחזור 1982.

אלדמע נשוי ואב ל-3 בנות.

## קריירה
אלדמע הוא אוטודידקט ללא הכשרה פורמלית בתחום. לאורך הקריירה שלו הוא עבד עם מיטב יוצרי הקולנוע בארץ; בין הבמאים שמרבים לשתף איתו פעולה ניתן למנות את ארי פולמן, מיכל אביעד, יאיר קדר, נדב לפיד, טל גרניט ושרון מימון, שמי זרחין, דינה צבי-ריקליס, ירון שני ורבים אחרים.

בין השנים 1991 ל-1999 היה אלדמע אחד הבעלים של אולפני קיו-טון בתל אביב. שם ערך ועיצב פסקולים לפרסומות, פרומואים, תוכניות טלוויזיה (בין השאר כל פרקי החמישייה הקאמרית), סרטים דוקומנטריים וסרטי קולנוע.

מאז 1999 עובד באולפני דיבי בתל אביב.

אלדמע כתב בעברו ב"דבר אחר", המוסף הסאטירי של עיתון "דבר".

## פילמוגרפיה

## פרסים ומועמדויות
בין השנים 2001–2019, אלדמע היה מועמד 26 פעמים לפרס אופיר לפסקול הטוב ביותר, מתוכן זכה 4 פעמים. 10 פעמים הוא היה מועמד לפרס עבור שני סרטים במקביל ולמעשה התמודד גם נגד עצמו.

בספטמבר 2016, אלדמע והעורך אריק להב ליבוביץ קיבלו ביחד עם היוצרים את פרס הסרט הטוב ביותר של האמי הדוקומנטרי עבור הסרט "ירד הלילה".

באותן השנים זכה פעמיים בפרס האקדמיה לטלוויזיה ו-7 פעמים בפרס פורום היוצרים הדוקומנטריים, עבור הפסקול הטוב ביותר.

### קולנוע

### טלוויזיה

## קישורים חיצוניים
* 

**<big>ראיונות</big>**
* 
* 
*   

## הערות שוליים

קטגוריה:זוכי פרס אופיר: עיצוב פסקול
קטגוריה:זוכי פרס האקדמיה לטלוויזיה
קטגוריה:אנשי קולנוע ישראלים
קטגוריה:בוגרי תלמה ילין
קטגוריה:ישראלים שנולדו ב-1964
מחול מטורף

"**מחול מטורף**" הוא סינגל של הזמרת-יוצרת הישראלית ריטה, שיצא לאור ביולי 1989 ומאוחר יותר נכלל באלבום אוסף "תחנות בזמן". השיר נכתב על ידי מירי פיגנבוים, הולחן על ידי רמי קלינשטיין ועובד על ידי לואי להב ומשה לוי.

השיר נכתב עבור סיבוב ההופעות של ריטה לאחר צאת אלבומה "ימי התום", הוקלט בהופעה חיה ומלווה בוידאו קליפ.

## רשימת השמעה

## מיקומי שיא

## גרסתה של נועה קירל

באוגוסט 2023, פורסם כי מופע הפסטיגל השנתי צפוי לעסוק בעולם המוזיקה, וכי כוכבי המופע יבצעו שירים ישראליים מוכרים. במסגרת המופע, נועה קירל ביצעה את השיר. הסינגל השיווקי יצא ב-14 באוגוסט 2023 כסינגל הראשון מתוך חמישה שיצאו לקראת המופע, שהתקיים בשנת 2024.

### מיקומי שיא

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי מירי פיגנבוים
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
קטגוריה:סינגלים בהוצאת NMC יונייטד אנטרטיינמנט
אגדת השמש והירח

"**אגדת השמש והירח**" הוא סינגל של הזמרת ריטה ולהקת אתניX, שיצא לאור בדצמבר 1990. השיר נכלל מאוחר יותר באלבום "האוסף של אתניקס" ובאלבום האוסף של ריטה "תחנות בזמן". את השיר כתב אהוד מנור, והלחינו ועיבדו זאב נחמה ותמיר קליסקי.

מנור חיבר את השיר בשנת 1990, לחגיגות העשור של הפסטיגל, וריטה ואתניX ביצעו אותו בחלק האומנותי של המופע.

## מיקומי שיא

## גרסאות כיסוי
* ב־24 ביוני 2012 יצא סינגל מחודש לשיר, בעיבוד של עמי רייס מכנסיית השכל, מתוך הופעה חיה של ריטה.
* ב־2020 ביצעה ריטה את השיר עם הצמד סטטיק ובן-אל תבורי, במופע "My פסטיגל", לרגל חגיגות 40 שנה למופע הפסטיגל. את הביצוע המחודש עיבד ג'ורדי, וסטטיק חיבר בית נוסף בסגנון ראפ.

## קישורים חיצוניים

* 
* 
* אגדת השמש והירח באתר מוזיקה ישראלית
* יוסי חרסונסקי, ביקורת על השיר, חרסונסקי מיוזיק
* 

## הערות שוליים

קטגוריה:שירי ריטה
קטגוריה:שירי אתניX
קטגוריה:שירי פסטיגל
קטגוריה:שירים בעברית
קטגוריה:שירים על החלל החיצון
קטגוריה:שירי סינת'-פופ
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
הבנק המרכזי של מדגסקר

**הבנק המרכזי של מדגסקר** (במלגשית: **Banky Foiben'i Madagasikara**; בצרפתית: **Banque Centrale de Madagascar**; באנגלית: **Central Bank of Madagascar**) הוא הבנק המרכזי של מדגסקר.

משימת הבנק היא, בשיתוף עם הממשלה, לשמור על הכלכלה הפוליטית הכללית של מדגסקר, ולשמור על היתרות הכספיות הלאומיות של מדגסקר.

הבנק המרכזי של מדגסקר פועל בפיתוח מדיניות הכללה הפיננסית  וחבר ב .

## קישורים חיצוניים
* 

## הערות שוליים

מדגסקר
קטגוריה:מדגסקר: כלכלה
קטגוריה:אנטננריבו
קטגוריה:מדגסקר: מבנים
L'arca di Noè

"**L'arca di Noè**" (בעברית: "**[[תיבת נח]]**") הוא שיר באיטלקית משנת 1970, שחיבר סרג'ו אנדריגו. השיר בוצע לראשונה בפסטיבל סן רמו ה-20 , בביצוע כפול של אנדריגו ושל איווה זאניקי , והגיע למקום השלישי בתחרות.

## היצירה
השיר "L'arca di Noè" זכה להצלחה מסחרית, דורג במקום השלישי במצעד הפזמונים האיטלקי, והפך לקלאסיקה. השיר קיבל שבחים מהמבקרים, בהם מבקר המוזיקה של "קוריירה דלה סרה", וינצ'נזו בואונסיסי, שכתב עליו "זה היה השיר היחיד בפסטיבל סן רמו שניסה להגיד משהו חדש, לגעת בסוגיות פתוחות הנוגעות לאנשים בימינו".

הלחן מבוסס על שיר העם "" , 

הזמר ג'ימי פונטנה הקליט גרסת כיסוי של השיר בספרדית בשם "El Arca de Noé", שהגיעה לראש מצעד הפזמונים בארגנטינה. גרסה באנגלית בשם "When Love Comes Round Again" בוצעה על ידי קן דוד, והגיעה למקום ה-19 במצעד הסינגלים הבריטי. ב-2019 הקליטו נקמת הטרקטור וברי סחרוף גרסה עברית לשיר.

## רשימת רצועות

; סינגל 7" – SP 1423

# "L'arca di Noè" (סרג'ו אנדריגו)
# "Dall'America" (סרג'ו ברדוטי, סרג'ו אנדריגו)

## מצעדים

## קישורים חיצוניים

* L’arca di Noè - מילות השיר
*ירון ליבוביץ', "תיבת נח" של סרג'יו אנדריגו, באתר המולטי יקום של אלי אשד
* L' Arca Di Noe בביצוע של סרג'ו אנדריגו, אילוסטרציה עם מילות השיר באנגלית
* L' Arca Di Noe בביצוע של אווה זניקי, פסטיבל סן רמו 1970

## הערות שוליים

קטגוריה:שירי פסטיבל סן רמו 1970
קטגוריה:שירים באיטלקית
קטגוריה:שירים המבוססים על התנ"ך
תחנה של זמן

"**תחנה של זמן**" הוא סינגל של הזמרת-יוצרת הישראלית ריטה, שיצא לאור במרץ 1992 מתוך אלבום שנגנז. מאוחר יותר, נכלל השיר באלבום אוסף "תחנות בזמן". הוא נכתב על ידי אסתר שמיר, והולחן ועובד על ידי רמי קלינשטיין.

## רשימת השמעה

## מיקומי שיא

## קישורים חיצוניים

* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי אסתר שמיר
קטגוריה:שירים שהולחנו על ידי רמי קלינשטיין
קטגוריה:שירים על זמן
קטגוריה:סינגלים בהוצאת הליקון
Les chansons en or

***Les chansons en or*** (בעברית: **שירי הזהב**) הוא אלבום הלהיטים השני של הזמרת הקנדית סלין דיון. אלבום הלהיטים יצא לאור ב-22 באפריל 1986, על ידי חברת התקליטים TBS.

עם יציאתו נכנס אלבום הלהיטים אל המקום ה-15 במצעד האלבומים של קוויבק.

## רקע והפקה
אלבום הלהיטים הופק על ידי רנה אנג'ליל, פול באילרגיון, מרסל לפבר, אדי מרנאיי, רודי פסקה ודניאל הטו. במהלך אותן השנים, הוציאה דיון אלבומים רבים כדוגמת Céline Dion en concert,  ו-Les oiseaux du bonheur, שזכו להצלחה. מתוך האלבומים, יצאו להיטים רבים, אותם איגדה דיון לאלבום הלהיטים הזה. לאחר שקיבלה עשרות תוארי פלטינה וזהב, תוך שזכתה בעשרה פרסי ה-Félix, החליטה דיון להוציא את אלבום הלהיטים הזה.

ביוני 1986, הוחלט להוציא את השיר "Fais ce que tu voudras", כסינגל ראשון ויחיד מתוך אלבום הלהיטים, במטרה לעזור בקידום שלו.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
אל טרנסיטו

[270px|ממוזער|[עזרת נשים (בית כנסת)|עזרת הנשים בבית הכנסת אל טרנסיטו]]
**אל טרנסיטו** (בספרדית: **El Tránsito**) הוא מבנה היסטורי בטולדו, ספרד שהיה בעברו בית כנסת. המקום מפורסם בעיטורי הסטוקו העשירים שלו, המושווים למצודת סביליה ולארמון אלהמברה בגרנדה.

בית הכנסת הוקם על ידי שמואל אבולעפיה, גזברו של פדרו הראשון, "האכזר", מלך קסטיליה , בערך בשנת 1356, ותכנונו  מיוחס לדון מאיר אבדלי. שמואל אבולעפיה היה בן למשפחה ששירתה את מלכי קסטיליה במשך כמה דורות וכללה מקובלים ותלמידי חכמים. בית הכנסת היה קשור לביתו של שמואל אבולעפיה על ידי שער פרטי והוא התכוון להשתמש בו כבית תפילה פרטי. המלך פדרו נתן כנראה את הסכמתו לבניית בית הכנסת, כדי לפצות את יהודי טולדו על חורבן שאירע בשנת 1348, במהלך פוגרומים אנטי-יהודיים שליוו את בואו של המוות השחור לטולדו. המייסד איבד בסופו של דבר את חסדו של המלך והוצא להורג בשנת 1360. 

לאחר גירוש ספרד ב-1492 הבניין הפך לרכוש מסדר אבירי קאלאטראבה, שהפכו אותו לבית חולים והאולם הגדול לכנסייה נוצרית בשם סאן בנטיטו. מהמאה ה-16 המבנה היה לרכוש הצבא וב-1877 הוכרז אתר לאומי. מ-1964 המקום משמש כמוזיאון המוקדש לתרבות היהודית בספרד.

בקרבת המבנה נמצא בית הכנסת של סנטה מריה לה בלנקה.

## קישורים חיצוניים

* 

## הערות שוליים

קטגוריה:בתי כנסת ספרדיים
קטגוריה:ספרד: בתי כנסת
קטגוריה:ספרד: מוזיאונים
קטגוריה:טולדו
קטגוריה:אירופה: מוזיאונים בנושא יהדות
האלימה נאקאי

**האלימה נאקאי** (באנגלית: **Halimah Nakaayi**; נולדה ב-16 באוקטובר 1994) היא אתלטית אוגנדית. היא אלופת העולם (דוחה 2019) בריצת 800 מטר.

## ביוגרפיה

### 2016
באולימפיאדת ריו דה ז'ניירו (2016) סיימה נאקאי במקום 17 בריצת 800 מטר בתוצאה של 2:00.63 דקות. בשלב המוקדמות היא קבעה שיא אישי חדש של 1:59.78 דקות.

### 2017
באליפות העולם שנערכה בלונדון באוגוסט 2017 היא סיימה במקום 19 בריצת 800 מטר בתוצאה של 2:01.7 דקות

### 2019
במשחקי אפריקה שנערכו ברבאט, מרוקו בסוף אוגוסט 2019 זכתה נאקאי במדליית ארד בריצת 800 מטר בתוצאה של 2:03.55 דקות.
#### אלופת עולם
חודש לאחר מכן, באליפות העולם שנערכה בדוחה ב-30 בספטמבר היא זכתה במדליית זהב בריצת 800 מטר בתוצאה של 1:58.04 דקות, לפני רייבן רוג'רס (1:58.18 דקות) ואג'יי וילסון (1:58.84 דקות), שתיהן מארצות הברית.

### 2022
באליפות העולם באולם שנערכה בבלגרד, סרביה ב-20 במרץ 2022 היא זכתה במדליית ארד בריצת 800 מטר בתוצאה של 2:00.66 דקות, אחרי אג'יי וילסון (1:59.09 דקות) ופריוויני היילו מאתיופיה (2:00.54 דקות).

## שיאים אישיים
### אצטדיון
* ריצת 800 מטר: 1:58.04 דקות (2019), **שיא אוגנדה**
### אולם
* ריצת 800 מטר: 2:01.96 דקות (2020)

## קישורים חיצוניים

 

קטגוריה:אתלטים אוגנדים
קטגוריה:אלופות עולם באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:ילידות 1994
קטגוריה:רצות 800 מטר
קטגוריה:רצות באולימפיאדת טוקיו (2020)
טרמוק

ממוזער|מסעדת טרמוק בסנקט פטרבורג.
[ממוזער|[בליני (מאכל)|בליני בסגנון טרמוק.]]
ממוזער|עמדת טרמוק בתחנת הרכבת התחתית ברטיסלבה במוסקבה.
**טרמוק** (ברוסית: **Теремо́к**) היא רשת מזון מהיר פופולרית ברוסיה שנוסדה בשנת 1998 על ידי מיכאיל גונצ'רוב. הרשת מתמחה בעיקר במנות מסורתיות רוסיות כמו בליני, פלמני, קוואס ובורשט.. התפריט הותאם על פי מתכונים של אמו של גונצ'רוב.

מסעדות הרשת פועלות במוסקבה, סנט פטרסבורג, אוראל, דרום רוסיה וסיביר. נכון לשנת 2017 הרשת צמחה ל-300 מסעדות שכללו בעבר גם שתיים בעיר ניו יורק שנסגרו בשנת 2018.

## היסטוריה
מסעדת הטרמוק הראשונה נפתחה בשנת 1998 בקיוסק רחוב במוסקבה, שהציעה סט מוגבל של בליני. זו הייתה אחת מרשתות המזון המהיר הראשונות ברוסיה שהציעה אוכל רוסי בניסיון להתחרות במקדונלד'ס. ישנם כיום שלושה סוגים של חנויות טרמוק: מסעדות, קיוסקי רחוב ועמדות מזון מהיר בקניונים, בתחנות המטרו או בשדות תעופה.

הרשת פתחה שני סניפים בכיכר יוניון ובצ'לסי בעיר ניו יורק בשנת 2017, שהיו המיזמים הראשונים מחוץ לרוסיה. בריאיון למגזין רוסי אמר גונצ'רוב שהסיבה להתרחב לאמריקה היא משום ש"זו מולדת המזון המהיר." ביוני 2018 הודיע גונצ'רוב כי הוא סוגר את שתי המסעדות והאשים את פקחי העיר ניו יורק ב"עוינות פתוחה" כלפי המסעדות והעובדים שלו.

## התפיסה
התפיסה הרשמית היא להציע מטבח מסורתי כמזון מהיר, אך להיות בו זמנית מסעדת מזון טבעי ובריא יותר. טרמוק מתמחה בבישול ביתי בסגנון רוסי עם מתכונים שפותחו על ידי אמו של גונצ'רוב. פריטי התפריט כוללים בליני (לביבות דקיקות כמו קרפ), בורשט (מרק סלק עם כרוב) וקאשה (מנת כוסמת מוגשת עם בשר, דגים או פטריות). הם גם מתנסים במנות לא שגרתיות שונות.

## קישורים חיצוניים

* 

* טרמוק יוצאת מערבה. כתבת תסקיר באתר RBTH 

## הערות שוליים

קטגוריה:רשתות מזון מהיר
קטגוריה:מוסקבה: חברות
קטגוריה:אוכל רחוב
קטגוריה:חברות מזון רוסיות
יחסי אוסטרליה–מיקרונזיה

**יחסי אוסטרליה–מיקרונזיה** הם היחסים הדיפלומטיים הרשמיים שבין **[[אוסטרליה|הקהילייה של אוסטרליה]]** לבין **[[מיקרונזיה|המדינות הפדרטיביות של מיקרונזיה]]**.

## היסטוריה
היחסים הדיפלומטיים הרשמיים שבין הקהילייה של אוסטרליה לבין המדינות הפדרטיביות של מיקרונזיה הם יחסים דיפלומטיים מלאים. היחסים שבין שתי המדינות כוננו ב-1987 כאשר אוסטרליה היא הראשונה בעולם לכונן יחסים עם המדינה ואחת מארבע מדינות בלבד שהקימו בהמשך שגרירות תושבת רשמית במיקרונזיה.

בשנת 1988, ביקר נשיא מיקרונזיה הראשון, ג'ון האגלגם בקנברה בירת אוסטרליה במסגרת ביקור רשמי.

אוסטרליה סייעה לממשלת מיקרונזיה בהגנה על מימיה הטריטוריאליים כאשר מסרה לה ספינות סיור שמשמשות למעקב ימי, פעולות הגנה ימיות, תפיסה ומניעת איומי ביטחון ימיים ומסירת שירותים ממשלתיים נחוצים באיים מרוחקים של המדינה המיושבים בדלילות. ב-2013 הודתה ממשלת מיקרונזיה על הסיוע האוסטרלי במדינה לאורך כל השנים.

## נציגויות דיפלומטיות
* אוסטרליה מיוצגת במיקרונזיה בדרג השגרירות באמצעות שגרירות רשמית שהיא מחזיקה בפליקיר, בירת המדינה.
* מיקרונזיה אינה מיוצגת באוסטרליה, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קים לים-הוואן

**קים לים-הוואן** (בקוריאנית: **김림환**; נולד ב-6 במאי 1992) הוא ג'ודוקא דרום קוריאני אשר מתחרה בקטגוריית המשקל עד 66 ק"ג, סגן אלוף העולם (2019).

## קריירה
במאי 2014 לים-הוואן זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. באליפות העולם בשנת 2017 שנערכה בבודפשט, הוא סיים במקום החמישי כאשר הפסיד בקרב על המדליה לואזה מרגוולשווילי הגיאורגי.

באליפות העולם 2019 שנערכה בטוקיו, התחרה לים-הוואן בקטגוריית המשקל עד 66 ק"ג וזכה במדליית הכסף לאחר שניצח 6 מתוך 7 קרבות. בחצי הגמר הוא ניצח באיפון את דניס ויירו המולדובי ובגמר הוא הפסיד לג'ושירו מארויאמה היפני. בגראנד סלאם פריז 2020 הוא זכה במדליית הכסף לאחר שהגיע עד שלב הגמר והפסיד לבן ארצו אן באול.

לים-הוואן לא התחרה באולימפיאדת טוקיו 2020 מאחר שאן באול נבחר להיות הנציג הדרום-קוריאני בקטגוריית המשקל של עד 66 ק"ג.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא דרום קוריאנים
קטגוריה:דרום קוריאנים שנולדו ב-1992
קפה ספרות (סנקט פטרבורג)

שמאל|ממוזער|200x200 פיקסלים| הקומה השנייה של בית הקפה (2007).
[שמאל|ממוזער|200x200 פיקסלים| הבניין [נבסקי פרוספקט|בשדרת נבסקי מס' 18 (2007).]]
**קפה ספרות** (ברוסית: **Литературное кафе**), או **קפה ספרותי**, הוא בית קפה ומסעדה היסטורית בנייבסקי פרוספקט שבסנקט פטרבורג, בעלת חשיבות היסטורית רבה בשל הסופרים הנודעים של הספרות הרוסית שהרבו לבקר בה כולל אלכסנדר פושקין, פיודור דוסטויבסקי וחבריהם במאה התשע עשרה.

## היסטוריה
בשנים 1812–1814 שופץ הבניין, שנבנה באמצע המאה ה-18 בשדרת נבסקי 18 בסנקט פטרבורג, עיר הבירה של רוסיה באותה תקופה, על ידי הסוחר קוטומין שייעד את המבנה כדירה לסוחרים. בבניין זה פתחו ס. וולף וט. ברנגט את הקונדיטוריה שלהם, שנחשבה לטובה ביותר בעיר. בשנת 1834 נוסף בית קפה סיני (*Café chinois*). הקונדיטוריה הפכה במהרה למקום בו התכנסו סופרים מהספרות הרוסית, כמו אלכסנדר פושקין, מיכאיל לרמונטוב, טאראס שבצ'נקו ופיודור דוסטויבסקי.

בשנת 1837 פושקין, בדרך לדו-קרב הקטלני שלו עם גאורגי ד'אנטס, פגש שם את הסגן שלו לדו-קרב, קונסטנטין דנזאס. בשנת 1840 הוצג כאן דוסטויבסקי בפני מיכאיל פטרשבסקי, הסוציאליסט האוטופי.

בשנת 1877, לאחר סגירת הקונדיטוריה, נפתחה במקום מסעדה ברמה גבוהה, בה ביקרו לעיתים קרובות מוזיקאים כמו פיוטר איליץ' צ'ייקובסקי ופיודור שאליאפין. נאמר כי צ'ייקובסקי הזמין שם כוס מים שהתבררה כנגועה בכולרה, ממנה מת.

בשנים 1858–2001, בקומת המרתף נפתחה חנות לספרים משומשים, שהפכה למוכרת יחסית. בשנים 1978–1981 שופץ המבנה כולו ובשנת 1983 המסעדה נפתחה מחדש כ"קפה ספרות" או "בית קפה ספרותי".

## בהווה
קפה ספרות תופס שתי קומות בבניין ובו תמונות רבות של סופרים רוסים תלויים על קירותיו. בשולחן אחד בקומה העליונה יושבת דמותו של פושקין עשוית שעווה. על פי המסורת הרוסית, נערכים כאן מדי פעם ערבי קריאת שירה.

המשקה המסורתי של רוסיה אינו קפה, אלא תה שחור המוגש כאן בסמובר.

## ראו גם
* סופרים רוסים של המאה ה-19
* קפה פרוקופ (פריז)
* סלונים ספרותיים

## קישורים חיצוניים

* 

## הערות שוליים

קטגוריה:ספרות רוסית
קטגוריה:סנקט פטרבורג: אטרקציות תיירותיות
קטגוריה:סנקט פטרבורג: היסטוריה
קטגוריה:סנקט פטרבורג: מבנים
קטגוריה:בתי קפה
אדם יואנמואו

שמאל|ממוזער|250px|יציקת גבס של כלי האבן של אדם יואנמואו, המוזיאון הלאומי שנגחאי
שמאל|ממוזער|250px|מוזיאון אדם יואנמואו
**אדם יְוֵּאנְמוֹאוּ** (שם מדעי: *Homo erectus yuanmouensis*, בכתב סיני: **元謀人**, בפין-יין: **Yuánmóu Rén**) הוא תת-מין מוצע מהמין הנכחד הומו ארקטוס בסוג אדם, ששרידיו, שתי שינים חותכות עליונות (ימנית ושמאלית) של גבר בוגר, התגלו בסמוך לכפר שָׁאנְגְנָאבָּאנְג שבנפת יואנמואו במחוז יונאן בדרום-מערב הרפובליקה העממית של סין. מאוחר יותר, נחפרו מהאתר כלי אבן, פיסות מעצמות בעלי חיים המראים סימני עיבוד אנושי ואפר מדורות. מאובני האדם מוצגים במוזיאון הלאומי של סין בבייג'ינג. קיימת מחלוקת במחקר על תיארוכן המדיוק ושיוכן התרבותי. 

## גילוי
השרידים של אדם יואנמואו התגלו ב-1 במאי 1965 על ידי הגאולוג פָאנְג צְ'ייֵן (钱方), שעבד במכון לחקר מכניקה גאולוגית. בהתבסס על תיארוך פלאומגנטי של הסלע בו הם נמצאו, ההערכה הייתה בתחילה כי המאובנים היו בערך בני 1.7 מיליון שנים, ובכך ייצגו את המאובנים הקדומים ביותר של אדם שנמצאו בסין ובמזרח אסיה. פעם חשבו כי "אדם וושאן" (巫山人) עתיק ממנו, אבל מחקרים גילו כי אדם וושאן הוא בפועל מין קוף קדמון השייך למשפחת הפונגינאים (ממנה נותר כיום רק הסוג אורנגאוטן).

סמוך לאתר הוקם מוזיאון המוקדש לאדם יואנמואו וכולל כ-1,000 פריטים מרחבי יונאן המוקדשים לפרהיסטוריה של המחוז.

## המחלוקת על התיארוך
קיימות מחלוקות ודעות סותרות לגבי תיארוך אדם יואנמואו. מאמר סקירה מ-1983 של ג'ופרי פופ (Geoffrey Pope), חוקר מאוניברסיטת קליפורניה בברקלי  הטיל בעקיפין ספק לגבי התיארוך, וטען כי הראיות אינן תומכות בהופעתם של הומינידים באסיה לפני למעלה ממיליון שנה. (מאז פרסום המאמר ב-1983 התגלו ממצאים המוכיחים כי פופ כנראה טעה).

קבוצת חוקרים מסין פרסמה ב-1978 טענה שפרט מספר 4 בחלק העליון התצורה שבו נמצאו השיניים הוא מהפליסטוקן התיכון, כלומר כ-790,000 עד 130,000 שנים לפני זמננו. ליו ואחרים (1983) משערים שגילו של אדם יואנמואו הוא פליסטוקן תיכון, אינו עתיק יותר מ-0.73 מיליון שנים, וקרוב לוודאי שהוא בן גילו של אדם פקין מאתר ג'ואוקואודיין. שנתיים אחר-כך פרסמו צ'יין ואחרים שמחקרים נוספים של גילו של אדם יואנמואו מחזקים את ההשערה כי הוא בן 1.7 מיליון שנים (פליסטוקן תחתון), ועם זאת עדיין יש מחלוקת לגבי סביבת ההשקעה, פלאוקלימטולוגיה, התקרחנות והיבטים נוספים.

מחקר של ליו ודינג מ-1984 ציין כי הסדר של הפאונה באתר היה הפוך, כאשר יותר בעלי החיים נכחדים מצויים בשכבות העליונות ביותר מאשר עמוק יותר, ובהתבסס על עדות זו הם מציעים לתארך את אדם יואנמואו לפליסטוקן תיכון, לפני 0.5 עד 0.6 מיליון שנים.

לטענת צ'יין ואחרים (1991) תיארוך פלאומגנטי מהשכבה בה נתגלו השיניים הם בממוצע בני 1.7 מיליון שנים.

מסאיוקי היודו ואחרים פרסמו ב-2002 מאמר בכתב העת Journal of Human Evolution מחקר שטען כי גיל השכבה שבה נמצא אדם יואנמואו הוא 0.7 מיליון שנים. במחקר מ-2008 שהתפרסם באותו כתב עת טוענים ג'ו ואחרים כי דווקא התיארוך 1.7 מיליון הוא התיארוך הנכון.

אף שמקובל להניח כי אדם יואנמואו הוא בן 1.7 מיליון שנים, הוויכוח לא הוכרע בשל המגבלות של עבודות איסוף וחפירות מאובנים באותה תקופה, המיקום המדויק ומצב הקבורה של שתי השיניים לא היו ברורים במיוחד, וגם השיוך התרבותי של כלי האבן הקשורים אינו ברור.

## קישורים חיצוניים


*The Yuanmou Man Site Museum 
*Rene J. Herrera, Ralph Garcia-Bertrand, ''Ancestral DNA, Human Origins, and Migrations''


## הערות שוליים

יואנמואו
פארק מונרפו

ממוזער|250px| אי המתים (לודוויגשטיין) הכולל את לודוויגסבורג, המאוזוליאום של הברון לודוויג היינריך פון ניקולאי.
ממוזער|250px| אחד מאיים רבים במפרץ שבתחומי הפארק.
**מונרפו** (ברוסית: ** Монрепо́**; נובע מהמילה הצרפתית ל"מנוחתי") הוא פארק נוף אנגלי נרחב בחלקו הצפוני של האי הסלעי לינאסארי (Tverdysh, Slottsholmen) מחוץ לוויבורג, רוסיה. הפארק שוכן לאורך קו החוף של מפרצון זאשצ'יטנאיה במפרץ ויבורג ומשתרע על שטח של 180 הקטר.
## היסטוריה
אחוזת מונרפו הוקמה על ידי הברון לודוויג היינריך פון ניקולאי שקנה את חלקת האדמה הזו בשנת 1788. האחוזה נחשבה כתכשיט של פינלנד העתיקה והייתה שייכת לצאצאיו עד ההשתלטות הסובייטית בשנת 1944. ליבת האחוזה הברונית מורכבת מבית ראשי בסגנון נאו-קלאסי (שתוכנן על ידי ג'וזפה אנטוניו מרטינלי) ובית הספרייה.

פארק הים משופע בסלעים שנוצרו מקרחונים, צוקי נוף וביתני עץ. זה נחשב לציון דרך בהתפתחות הטעם הרומנטי לגינון נוף. המאוזוליאום של הברון ניקולאי תוכנן על ידי פייטרו גונזאגו ועליו ציורי קיר שנעשו על ידי יוהאן ג'ייקוב מטנלייטר.

בנו היחיד וממשיך דרכו של לודוויג היינריך, הברון פול פון ניקולאי, היה השגריר הרוסי בקופנהגן בין השנים 1816–1847. אשתו אלכסנדרינה סימפליצ'י דה ברוגלי (נכדתו של הדוכס השני) הזמינה מצ'ארלס הית'קוט טתאם את האובליסק המנציח את אחיה ההרוגים במלחמות נפוליאון. אוגוסט דה מונפראן, אנדראס שטאקנשניידר וגוטהלף בורופ עיצבו גם ביתנים ופסלונים בתחומי הפארק.

הפארק ידוע בסלעיו, בעיקר מגרניט הוויבורגיט הישן (הקרוי על שם ויבורג), ובכמה תצורות קרחוניות של עד 20 מטרים גובה. ניתן למצוא כ-50 מיני צמחים, חלקם נדירים. גם עולם החי בפארק מגוון והוא נחשב לאתר בעל חשיבות פדרלית המיועד לשימור.

## קישורים חיצוניים

* 

קטגוריה:רוסיה: פארקים
קטגוריה:ויבורג (רוסיה)
אצטדיון אוונגרד (ויבורג)

**אצטדיון אוונגרד** (ברוסית: **Cтадион Авангард**) הוא אצטדיון רב-תכליתי בוויבורג, מחוז לנינגרד, רוסיה. בנייתו הושלמה בשנת 1933 על פי תכנון האדריכל הפיני אונו אולברג.

## היסטוריה
האצטדיון נפתח בשנת 1933 כ-*Viipurin keskusurheilukenttä*, אצטדיון הספורט המרכזי של וייבורג, כאשר העיר הייתה חלק מפינלנד. באצטדיון היה יציע ראשי עם 5,500 מושבים ויציע עמידה עבור יותר מ-10,000 צופים ונחשב לאצטדיון הספורט המודרני ביותר בפינלנד.

האצטדיון שימש כמגרש הבית של מועדון הכדורגל סודט ואירח את אליפות פינלנד באתלטיקה בשנת 1937. הוא תוכנן גם כמקום למשחקי הכדורגל באולימפיאדת הקיץ שתוכננה לשנת 1940 ובוטלה.

האצטדיון נפגע קשה במלחמת העולם השנייה. לאחר המלחמה, ויבורג סופחה לברית המועצות והאצטדיון המשופץ קיבל את השם "אצטדיון אוונגרד".

## קישורים חיצוניים

## הערות שוליים

אוונגרד (ויבורג)
קטגוריה:ויבורג (רוסיה)
אני לא ברבי

**אני לא ברבי** הוא אלבום הבכורה של הזמרת הישראלית ג'ולייטה. האלבום יצא לאור בדצמבר 2003, על ידי חברת התקליטים הישראלית הד ארצי. מתוך האלבום יצאו ארבעה סינגלים: "הבחורים הכי טובים", "תתייחס אלי", "אני לא ברבי" ו-"תפסיק להתקשר אלי".

השיר "אורות אדומים", אשר הפך לשירה המצליח ביותר של ג'ולייטה ויצא בסמוך לצאת האלבום, לא נכלל בו לבסוף.

## רקע
את הסינגל הראשון "הבחורים הכי טובים" הוציאה ג'ולייטה כבר באוגוסט 2003. השיר לא הצליח להיכנס למצעד של רשת ג', אך האודיו שלו הצליח לצבור 160 אלף צפיות ביוטיוב. גם הסינגל השני "תתייחס אלי", לא הצליח להיכנס למצעד של רשת ג'.

שיר הנושא של האלבום "אני לא ברבי", הצליח להגיע אל המקום ה-25 במצעד של רשת ג' והיה הראשון של ג'ולייטה שהצליח לעשות זאת. הסינגל הרביעי והאחרון מתוך האלבום "תפסיק להתקשר אלי", לא הצליח לשחזר את הצלחת קודמו.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2003
קטגוריה:אלבומי חברת הד ארצי
אף אחת

"**אף אחת**" הוא סינגל שהוקלט על ידי הזמרת-יוצרת הישראלית מירי מסיקה, מתוך אלבום הבכורה שלה, מירי מסיקה. השיר יצא לאור ביולי 2005, כסינגל הרביעי מתוך האלבום. משנת 2011 השיר זמין לשמיעה ביוטיוב. ב-19 ביולי 2021 הופץ דואט של השיר בביצועם של מסיקה ורן דנקר לכבוד ט"ו באב.

השיר הגיע למקום השני במצעד של רשת ג', שם שהה במשך חמישה עשר שבועות.

## רקע וכתיבה
השיר נכתב על ידי צרויה להב, הולחן על ידי שמוליק נויפלד והופק על ידי אורי זך, נויפלד וגיל פלדמן. ביולי 2021 הוציאה מסיקה בהפתעה את השיר מחדש, בהשתתפות עם הזמר הישראלי רן דנקר, לכבוד ט"ו באב. את השיר ביצעה ביוני באותה השנה ביחד עם הזמר עברי לידר. בנוסף, בוצע השיר לצד "בית משוגעים" של דנקר.

כמה שנים לאחר צאתו המקורית, עלה השיר ביחד עם האלבום בו הוא נכלל לרשת הזרמת המדיה ספוטיפיי.

## משמעות
המשפט "נשים כמוני פעם היו שורפים על המוקד" עוסק בציד מכשפות; רדיפה של בני אדם שנחשדו כעוסקים בכישוף, בדרך כלל נשים, אך בארצות מסוימות גברים הם שהיוו את רוב הנאשמים, ובמקרים שונים גם ילדים עמדו למשפט באשמת כישוף ואף הוצאו להורג. ציד מכשפות הוא גם כינוי בהשאלה לרדיפה אחרי בני אדם, בהאשמות שאינן מבוססות.

בריאיון ל-ynet דיברה מסיקה על מילות השיר ואמרה:

## וידאו קליפ
הווידאו קליפ המלא שיצא עבור השיר הועלה לערוץ היוטיוב של מירי מסיקה ב-20 ביולי 2011. הקליפ צולם בשחור-לבן ובתחילתו ניתן לראות את מסיקה, כשהיא לובשת מעיל פרווה, תוך שהיא שרה את מילות השיר ומביטה אל המצלמה. ב-19 ביולי 2021 הועלה לערוץ היוטיוב הרשמי של מסיקה הקליפ של הדואט עם רן דנקר, שיצא לכבוד ט"ו באב.

נכון ל-2020, מונה הצפיות של האודיו ושל הקליפ חצו את רף מיליון הצפיות.

## מיקומי שיא

## קישורים חיצוניים

*
*

## הערות שוליים

קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי צרויה להב
קטגוריה:שירים שהולחנו על ידי שמוליק נויפלד
קטגוריה:שירים שהופקו על ידי אורי זך
קטגוריה:שירים שהופקו על ידי שמוליק נויפלד
קטגוריה:וידאו קליפים בשחור-לבן
קטגוריה:שירים על כאב לב
קטגוריה:סינגלים בהוצאת הד ארצי
קטגוריה:סינגלים בהוצאת עננה
האם אתה מאושר

"**האם אתה מאושר**" הוא סינגל ראשון מתוך האלבום "אהבה גדולה" של הזמרת-יוצרת הישראלית ריטה, שיצא לאור ביולי 1994 ומלווה בווידאו קליפ. השיר נכתב על ידי אריאנה הרן הכהן, הולחן על ידי שלמה ארצי ועובד על ידי נאור דיין ומשה לוי.

## רשימת השמעה

## מיקומי שיא

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי שלמה ארצי
קטגוריה:שירים על אושר
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
בנק האשראי המוסקבאי

**בנק האשראי המוסקבאי** (ברוסית: **Московский кредитный банк**) הוא בנק רוסי פרטי שנוסד בשנת 1992 ופועל במוסקבה ופרבריה.
## פעילות
בשנים 2008–2015 בנק האשראי קפץ ממקום 66 למקום 12 בדירוג הבנקים ברוסיה. קרנותיה גדלו פי 20 והבנק הרוויח 115 מיליארד רובל. בשנת 2016 הוא נכנס לרשימת עשרת הבנקים המובילים ברוסיה.

נכון לספטמבר 2017 בנק האשראי המוסקבאי מדורג במקום 9 בקרב הבנקים הרוסים לפי שווי נכסים והוא הבנק האזורי הפרטי הגדול ביותר ברוסיה.

הבנק נמצא בבעלות רומן אוודייב, ראש חברת פיתוח הנדל"ן אינגראד וקונצרן רוסיום. לפני 2012 היה רומן אוודייב בעל המניות היחיד לאחר שקנה את הבנק בשנת 1994. כעת הוא שולט על 55,73% מהמניות.

עד שנת 2008 רומן אוודייב היה ראש מחלקת משיכות פיננסיות בינלאומיות ונשיא בנק האשראי המוסקבאי. בסוף שנת 2008 פרש רומן אוודייב מהנהלת הבנק, אך נשאר חבר במועצת הפיקוח של הבנק. מאז 2017 הבנק הוא אחד הספונסרים של מועדון הכדורגל טורפדו מוסקבה.
## קישורים חיצוניים

* 

## הערות שוליים

קטגוריה:מוסקבה: חברות
קטגוריה:רוסיה: בנקים
קטגוריה:חברות הנסחרות בבורסה לניירות ערך במוסקבה
קטגוריה:גופים רוסים שהוטלו עליהם סנקציות של מחלקת האוצר של ארצות הברית
מספנת ויבורג

**מספנת ויבורג** (ברוסית: **ПАО «Выборгский судостроительный завод»**; מילולית: "מפעל ויבורג לבניית ספינות") היא חברה לבניית ספינות הממוקמת בוויבורג, רוסיה. החברה מתמקדת בייצור מבקעות קרח וכלי תחבורה אחרים המיועדים לתנאים הארקטיים, אך החברה גם בנתה פלטפורמות קידוח והפקה עבור חיפושי נפט וגז בים. המספנה מעסיקה יותר מ-1,500 עובדים ונחשב למעסיק הגדול ביותר בעיר ויבורג.

## היסטוריה
המספנה הוקמה בשנת 1948 ומאז בנתה למעלה מ-200 ספינות שונות במשקל עד 12,000 טון. המספנה מסוגלת לבנות ספינות מסוגים שונים עם מעמס עד 15,000 טון. תחום מומחיות מיוחד הוא בניית שוברות קרח וכדי לשגר שוברות קרח לים, הן נגררות באמצעות דוברה לאזור המים העמוקים של מפרץ ויבורג ומשם שטות עצמאית לחוג הקוטב הארקטי. בשנת 2012 הצטרפה המספנה לתאגיד המאוחד לבניית ספינות שהוקם ביוזמת ממשלת הפדרציה הרוסית.

## פרויקטים
ב-10 ביולי 2014 חתמה מספנת ויבורג על חוזה קבלנות  עם מספנות Arctech Helsinki. על פי החוזה מספנת ויבורג תבנה ספינת אספקת לאסדות עבור חברת Sovcomflot, שנבנתה על ידי מספנת Arctech Helsinki. תכנון וציוד הספינה החדשה מאפשרים הובלה של כוח אדם ואספקה לכל ימות השנה לאסדת הנפט באזור סחלין-2 ומשפרים את התגובה לזליגת נפט ויכולת פינוי החירום. הספינה היא גרסה מפותחת נוספת בסדרה של שתי ספינות אספקה שוברות קרח אלכסיי צ'יריקוב וויטוס ברינג, שנבנו גם הן בשיתוף פעולה בין מספנת Arctech Helsinki למספנת ויבורג. בקיץ 2014 Arctech Helsinki ומספנת ויבורג קיבלו הזמנה נוספת לשלוש ספינות שוברות קרח נוספות מסדרה זו.

ב-30 באפריל 2015 חתמה מספנת ויבורג על חוזה לבניית שוברת קרח במסגרת פרויקט ימל LNG עבור נמל סאבטה. המאפיין המיוחד של הכלי הוא מערכת ההנעה המורכבת מארבע יחידות הנעה אזימוטניות בעלות הספק של 3 מגוואט כל אחת. המדחפים ממוקמים בזוגות בחרטום ובירכתיים ומספקים יכולת הנעה מרבית בתנאי קרח, יכולת תמרון מצוינת וביצוע פעולות מיוחדות באזור המים של נמל סאבטה, בו נכון לעכשיו מפעל נמצא בבנייה עבור פרויקט ימאל LNG. שוברת הקרח, ששמה "אוב", הורדה למים ב-27 בספטמבר 2016.

באפריל 2015 חתמה המספנה על חוזה לבניית שתי ספינות תמיכה רב-תכליתיות המונעות על ידי דיזל 21.5 מגוואט והוזמנו על ידי Gazprom Neft. על פי החוזה שתי הספינות יועברו ללקוח עד שנת 2018. הספינות מיועדות לשימוש בטרמינל הארקטי של שדה הנפט נובופורטובסקוי שנמצא במערב מפרץ אוב בחצי האי ימאל. תכנון הספינות החדשות מבוסס על דגם Aker Arc 130. הראשונה מבין שתי הספינות שהוזמנו הורדה למים ב-3 בנובמבר 2015. 

בספטמבר 2015 הגישה חברת רוסמורפורט הצעה להארכת סדרת שוברי הקרח של פרויקט 21900M. המורכב משלוש אוניות. מספנת ויבורג השלימה בניית ספינה אחת, *ולדיווסטוק* והשיקה ספינה נוספת, *נובורוסייסק*. הספינה השלישית, *מורמנסק*, נבנתה על ידי מספנת Arctech Helsinki בפינלנד.

נכון ל-2017, מספנת ויבורג בונה גם סדרה של מכמורות עבור חברות הדייג הרוסיות.

## ספינות שנבנו או בהזמנה

## קישורים חיצוניים

* 

## הערות שוליים

קטגוריה:חברות רוסיות
קטגוריה:ויבורג (רוסיה)
קטגוריה:מספנות
בלאס קנטו

**בלאס קנטו מורנו** (, נולד ב-26 באוקטובר 1991), הידוע בשם **בלאס קנטו**, הוא זמר ספרדי, נציגה של ספרד באירוויזיון 2021 ברוטרדם שבהולנד. מוכר בעקבות השתתפותו בעונה החמישית של תוכנית הריאליטי הספרדית "Tu cara me suena" והיותו הסולן לשעבר של להקת הבנים "אאורין".

## ביוגרפיה
בלאס קנטו מורנו נולד ב-26 באוקטובר 1991 במורסיה שבספרד. את רוב ילדותו בילה בעיר מולינה דה סגורה.

כבר בילדותו התעניין קנטו בעולם המוזיקה כאשר זכה בתחרות המוזיקה האזורית "ואו ואו" של אשת הטלוויזיה הספרדייה תרסה לבל בשנת 2000. בשנת 2002 השתתף קנטו במהדורת התחרות של כל ספרד ולא רק של הקהילה האוטונומית מורסיה וזכה בה במקום השלישי.

ב-2004 ניסה קנטו להיבחר לייצג את ספרד באירוויזיון הילדים 2004 והפסיד למריה איסבל שגם ניצחה באותה השנה. כשגדל, הצטרף ללהקת הבנים "אאורין" והיה סולנה. יחד עם הלהקה ניסה להיבחר לייצוג ספרד באירוויזיון 2011 וזכה בקדם האירוויזיון הספרדי במקום השני או השלישי.

בשנת 2016 התפרקה להקת אאורין וקנטו החל בקריירת סולו כשהשתתף בתוכנית הכישרונות הספרדית "Tu cara me suena", בה זכה במקום הראשון. ב-3 במרץ 2017 הוציא קנטו את הסינגל הראשון שלו כאמן עצמאי - "In Your Bed". בהמשך השנה הוציא קנטו מספר סינגלים אחרים.

בשנת 2018 פרץ לתודעה הבינלאומית כאשר הוציא את הסינגל "Él no soy yo" שזכה למעמד פלטינה ולמיליוני צפיות. השיר הגיע למקום הראשון בדירוג "הסרטונים החמים של יוטיוב". מאוחר יותר באותה השנה הוציא את אלבומו הראשון "Complicado" (מורכב) שהגיע למקום הראשון ברשימת האלבומים הנמכרים ביותר בספרד.

ב-5 באוקטובר 2019 פורסם כי קנטו ייצג את ספרד באירוויזיון 2020 ברוטרדם שבהולנד. ב-30 בינואר 2020 נחשף השיר "Universo". אולם, לאחר שהוכרז ביטולה של התחרות בשנת 2020, אישר קנטו כי ישתתף בתחרות שאמורה להתקיים בשנת 2021.

ימים ספורים לאחר ביטול התחרות, קנטו הקליט גרסה ספרדית לסינגל I Dare You של קלי קלרקסון כחלק מפרויקט בינלאומי ביוזמתה עליו הכריזה בתוכניתה

ב-22 במאי 2021, הופיע בגמר אירוויזיון 2021 עם השיר "Voy a quedarme". הוא הגיע למקום ה-24 עם שש נקודות, כשלא קיבל נקודות מהקהל.

## קישורים חיצוניים

* אבי זייקנר, בלאס קנטו: "התקף חרדה בשל ביטול האירוויזיון", באתר EUROMIX, אפריל, 2020

## הערות שוליים

קטגוריה:זמרים ספרדים
קטגוריה:זוכים בתוכניות מציאות
קטגוריה:נציגי ספרד באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:ספרדים שנולדו ב-1991
טיכון ג'יזנבסקי

**טיכון איגורביץ' ג'יזנבסקי** (ברוסית: **Тихон Игоревич Жизневский**; נולד ב-30 באוגוסט 1988, זלנוגרדסק, מחוז קלינינגרד) הוא שחקן תיאטרון וקולנוע רוסי.

## ביוגרפיה
הוא למד בבית ספר בזלנוגרדסק, שבקלינינגרד. למד בכיתת התיאטרון של הליסאום מס' 49 בעיר קלינינגרד.

בשנת 2005 הוא החל את לימודיו האקדמיים, בשנת 2009 סיים את לימודיו במכון לתיאטרון על שם בוריס שצ'וקין, אצל מרינה פנטלבה (1937–2009) ו-ואלרי פוקין.

מאז 2009, הוא שחקן בתיאטרון אלכסנדר (שמו הרשמי המלא הוא "תיאטרון הדרמה האקדמי הרוסי על שם אלכסנדר ג. פושקין"). הופעת הבכורה בתיאטרון הייתה בתפקידו כחבר מקהלה במחזה "צאר אדיפוס" מאת סופוקלס (בימוי: ט. טרזופולוס).

## פילמוגרפיה
* 2006 - הפראים - *וניה, סטודנטית*
* 2007 - יום הזעם - *מיטקה*
* 2009 - מכורים למשחק - *"ארוך"*
* 2010 - מכורים למשחק 2. רמה חדשה - *"ארוך"*
* 2013 - סוכן למשימות מיוחדות 4 - ה*תאומים קיריל ואולג לסקין*
* 2013 - מלחמות השוטרים 7 - *סרגיי גרסימוב "הנס", רוצח*
* 2014 - 7 רגל מתחת לאדמה - *פשה אושקוב, התפקיד הראשי*
* 2020 - אש - *מקסים שוסטוב, התפקיד הראשי*
* 2021 - טופי 
* 2021 - מייג'ור גרום: רופא המגפה - *איגור גרום, התפקיד הראשי*
* 2021 - ברית ההצלה: זמן הזעם
* 2021 - האוסקר הראשון
* 2023 - גרום: ילדות קשה - *איגור גרום המבוגר ([[הופעת קמע]])*
* 2024 - מייג'ור גרום: המשחק - *איגור גרום*

## קישורים חיצוניים

* טיכון ג'יז'נבסקי באתר תיאטרון אלכסנדר 
* רוסיה-K - קווים לדמותו של טיכון ג'יזנבסקי 

קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1988
משה בן רפאל אטיאס

[שמאל|ממוזער|250px|קברו של משה בן רפאל אטיאס ב[בית הקברות היהודי הישן בסרייבו]]
**משה בן רפאל אטיאס** (בבוסנית: **Moše Ben Rafaél Attias**, מוכר גם בכינויים: זקי אפנדי, Zeki Effendi, ומשה רפאילוביץ', Moše Rafajlović; 1845, סרייבו, האימפריה העות'מאנית – 2 ביולי 1916, סרייבו, האימפריה האוסטרו-הונגרית) היה חוקר אסלאם, היסטוריון ומשורר יהודי בן יהדות סרייבו.

## קורות חייו
משה בן רפאל אטיאס נולד למשפחת נכבדים יהודית ספרדית מקרב קהילת סרייבו. הוא רכש השכלה יסודית במלדארי ובהמשך רכש השכלה תיכונית בבית הספר הממשלתי העות'מאני שבעירו. בהמשך, עבר לקונסטנטינופול ובה רכש השכלה תאולוגית גבוהה בלימודי אסלאם סופי והתמחה בכתביו של המשורר והפרוזאי הפרסי בן ימי הביניים סעאדי שיראזי. לאחר לימודיו זכה לתואר אפנדי ונודע בכינויו זקי אפנדי.

לאחר תום לימודיו שב לסרייבו והועסק במנגנון גביית המיסים העות'מאני בעיר. ב-1878, לאחר כניסת האוסטרו-הונגרים לעיר, הועסק לתקופה מסוימת גם במנגנון הממשל האוסטרו-הונגרי. בהמשך, כיהן כגזבר אגודת "לה בֶּנְווֹלֶנְצִיָיה" (La Benvolencia) אשר פעלה למתן תמיכה לבני הקהילה שנקלטו במערכת החינוך של סרייבו ובהמשך גם לסטודנטים מקרב הקהילה שנקלטו במוסדות להשכלה גבוהה. הוא פרסם שירים בעיתונות היהודית שנכתבו בספרדית-קסטיליאנית ולא בלאדינו תחת שם העט "El Amante de la Luz" (מספרדית: "אוהב האור").

ב-1901 פרסם את ספרו: "La historia de los judiós de Bosna", ההיסטוריה של יהודי בוסניה. בהמשך, פרסם ביוגרפיה אודות הרב משה דאנון אשר כיהן כרב הראשי של יהודי סרייבו בשנים 1815–1830, נפטר בדרכו לארץ ישראל ונקבר בסטולאץ. בהקשר לרב משה דאנון, פרסם אטיאס את סיפור הצלתם של הרב דאנון ונכבדי הקהילה היהודי על ידי הקהילה המוסלמית בסרייבו, אשר ב-1819 התקוממה נגד הוואלי מהמט רושדי פאשא (Mehmed Rušdi Pasha), משום שכלא את הרב דאנון והנכבדים ודרש תמורתם כופר נפש בסכום גבוה. נכבדי הקהילה המוסלמית אף עתרו לסולטאן מהמוט השני בבקשה שיחליף את הוואלי, והסולטאן נעתר לבקשה.

ב-1908 הוקלט אטיאס כאשר הוא מקריא משיריו וההקלטה נשמרה בהמשך בארכיון הפונוגרמי בווינה. ב-1911 יצא לסיור בבוסניה, ממלכת סרביה וקוסובו ביחד עם המלחין והמוזיקולוג מנואל מנריקה דה לארה  ותיעד טקסטים, שירים ורומנסות שהיו שגורים בקרב הקהילות היהודיות. משה בן רפאל אטיאס הלך לעולמו בסרייבו ב-1916 ונקבר בבית הקברות הספרדי הישן. הכיתוב על מצבת קברו הוא בלטינית, בעברית ובערבית.

## קישורים חיצוניים

* Julia Phillips Cohen, Sarah Abrevaya Stein, Sephardic Scholarly Worlds: Toward a Novel Geography of Modern Jewish History, Jewish Quarterly Review, Volume 100, Number 3, Summer 2010, pp. 349–384

## הערות שוליים

קטגוריה:משוררים יהודים בוסנים
קטגוריה:סרייבו: אישים
קטגוריה:אנשי חינוך יהודים בוסנים
קטגוריה:היסטוריונים יהודים בוסנים
קטגוריה:מחברי ספרי עיון יהודים
קטגוריה:חוקרי אסלאם יהודים
קטגוריה:יהודים עות'מאנים
קטגוריה:יהודים אוסטרו-הונגרים
קטגוריה:ילידי 1845
קטגוריה:נפטרים ב-1916
דווארס דור פלנדרן

**דווארס דור פלנדרן** (בהולנדית: **Dwars door Vlaanderen**) הוא מרוץ אופניים חד יומי שנערך בחודש אפריל/מרץ מאז 1945. המרוץ מתחיל ברוזלייר  ומסתיים בווארגם . מ-2017, המרוץ הוא חלק מסבב מרוצי הוורלד טור. משנת 2012, מתקיים גם מרוץ נשים.

## היסטוריה
### דווארס דור בלחייה
המרוץ החל בשנת 1945 מסינט טראודן והסתיים בווארגם, ריק ואן סטינברגן הבלגי ניצח אותו. המרוץ נקרא "דווארס דור בלחייה" (België), שם שנשמר עד 1999. מ-1946–1964 (לא כולל 1948), המרוץ נערך כמרוץ קטעים של יומיים. מ-1965, המרוץ הוא מרוץ חד יומי. מהדורה אחת, של 1971, בוטלה.

מ-2017, המרוץ הוא חלק מסבב מרוצי הוורלד טור ונחשב לאחת מקלאסיקות האביב כאשר הוא מתקיים בשיא העונה של המרוצים הבלגיים, לפני הרונדה ון פלנדרן, למרות כך, הוא נחשב לאחד מהמרוצים השוליים מהקלאסיקות ולרוב היצע הרוכבים שמשתתפים בו הוא פחות איכותי משאר הקלאסיקות.

## מנצחים אחרונים

### לפי מדינה

## מרוץ הנשים

## קישורים חיצוניים

* 

קטגוריה:בלגיה: מרוצי אופניים
* אתר המרוץ

קטגוריה:מרוצי_וורלד_טור
הצלה (סדרת טלוויזיה, 2019)

**הצלה** (ברוסית: **Эпидемия**; מילולית: המַגֵפָה. הופץ במדינות המערב בשם **To The Lake**, "אל האגם") היא סדרת מותחן מדע-בדיוני רוסית, אשר נוצרה על ידי פאבל קוסטומארוב, רומן קנטור ואלכסיי קראולוב עבור רשת הטלוויזיה בכבלים הרוסית TNT. הסדרה מבוססת על ספר בשם "אגם וונג" מ-2011 מאת יאנה וגנר שהיה רב־מכר. פרק הבכורה של הסדרה עלה לשידור ב-14 בנובמבר 2019 לשרתי שירות Premier. עונתה הראשונה כוללת שמונה פרקים, שביים פאבל קוסטומארוב, בהפקת Premier Studios. צילומי הסדרה נערכו במוסקבה ובפרבריה.

עונתה השנייה של הסדרה עלתה לשידור ב-21 באפריל 2022 וכוללת שמונה פרקים שביים דמיטרי טיורין (Dmitriy Tyurin)

במאי 2020, הסדרה זכתה בפרס התאחדות מפיקי הקולנוע והטלוויזיה בקטגוריית עבודת העריכה הטובה ביותר, עבודת האיפור הטובה ביותר, הצילום הטוב ביותר, השחקנית הטובה ביותר (לוויקטוריה איסאקובה) ושחקנית המשנה הטובה ביותר (למריאנה ספיבאק). עונתה הראשונה הסדרה הועלתה לשרתי נטפליקס ב-7 באוקטובר 2020.

ב-12 באוקטובר 2020, מפיק הסדרה, יבגני ניקישוב, בריאיון לאתר Meduza ובאינסטגרם של RBC.ru הודיע רשמית על הארכת הסדרה לעונה שנייה, אך אמר כי היא לא תתבסס על ספר ההמשך של ואגנר, "אנשים חיים". עלייתה מתוכננת לסתיו 2021.
## רקע
הסדרה מבוססת על הרומן "אגם וונגו" מאת יאנה וגנר שתורגם ל-11 שפות ומגולל את קורותיו של עולם בעקבות מגפה נגיפית.
## תקציר עלילת הסדרה
נגיף קטלני לא ידוע שמתפשט במהירות הופך למגפה איומה. סרגיי, בחברת אהובתו החדשה ובנם האוטיסטי, כמו גם אשתו לשעבר ועוד כמה מלווים שהצטרפו אליהם, מנסים לברוח מעבר לגבולות ההסגר. איפשהו רחוק משם, באי מדברי בקרליה, ישנו בית ציד בו הם יכולים להתחיל הכל מאפס. אבל הדרך לחיים חדשים לא תהיה קלה, מכיוון שהגיבורים מתמודדים לא רק כנגד אסון בקנה מידה עולמי, אלא גם מדרמה משפחתית אישית, הקורות אצל כל אחד מהם.

## שחקנים ודמויות

## הפקה
הסדרה צולמה במשך 66 יום במוסקבה ובפרבריה.
## מחלוקת
הפרק החמישי של העונה הראשונה נעלם משרתי Premier ב-14 בדצמבר 2019, יומיים בלבד לאחר שחרורו. בפרק, חולי בית חולים ואזרחים אחרים מוצאים להורג על ידי גברים שנראים כאנשי כוחות ביטחון, מה שגרם להשערות שהפרק צונזר. עם זאת, החברה אמרה כי המחצית השנייה של העונה נדחתה לפברואר 2020 בגלל הצלחתה של סדרה נוספת, השוטר מרובליובקה (Полицейский с Рублевки), וכי הפרק החמישי היה חלק מהמחצית השנייה. הבמאי פאבל קוסטומארוב אמר כי הסרת הפרק הייתה מפתיעה וכי לא ניתנה לו סיבה לכך. פחות משבוע לאחר מכן, ב-20 בדצמבר, הופיע הפרק החמישי מחדש, יחד עם הפרק השישי. בתחילת הפרק השישי, קריין ברדיו מדווח כי קבוצות חמושות בלתי חוקיות מנסות לתפוס את השלטון וכי הן מתיימרות להיות כוחות ביטחון כדי לאסוף אזרחים בתואנה של פינוי לפני שהרגו אותם. קוסטומארוב, לעומת זאת, אמר כי "אף סצנה אחת" לא שונתה כדי להחזיר את הסדרה לצפייה. שר התרבות ולדימיר מדינסקי הכחיש את הדיווחים בתקשורת שהיה מעורב במחלוקת ואמר "אין צנזורה במדינה שלנו" וכי הסרת הפרק הייתה "בעלת אופי טכני". בחברה המשדרת אמרו כי העונה תמשיך לעלות לאוויר מדי שבוע עד לסיומה על פי בקשת הצופים.

## קישורים חיצוניים
* 

* "הצלה" באתר canneseries.com
### ביקורות
* 
* 
* 

## הערות שוליים

קטגוריה:זוכי פרס APKiT
קטגוריה:סדרות טלוויזיה המבוססות על ספרים
קטגוריה:ערוץ THT: תוכניות וסדרות
קטגוריה:סדרות דרמה רוסיות
קטגוריה:סדרות מדע בדיוני רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:מגפות באמנות
קטגוריה:יצירות שצונזרו ברוסיה
קרחון דמורסט (אנטארקטיקה)

200px|ממוזער|שמאל|מיקום מישור המימונט בחצי האי האנטארקטי

**קרחון דמורסט** (באנגלית: **Demorest Glacier**) הוא קרחון בצידו הצפון-מזרחי של מישור המימונט, בחוף המזרחי של ארץ גרהאם, בחצי האי האנטארקטי שבאנטארקטיקה.

הקרחון הוא אחד מארבעת קרחוני וירלווינד; הקרחון זורם לכיוון דרום-מזרח ונשפך למפרצון וירלווינד, בין קרחון פלינט לקרחון מאת'.

גובהו של הקרחון 23 מטרים מעל פני הים.

## היסטוריה
### גילוי הקרחון
הקרחון התגלה על ידי מגלה הארצות האוסטרלי סר יוברט וילקינס בטיסתו ב־20 בדצמבר 1928.

הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.

### מקור השם
אנשי סקר חסות איי פוקלנד קראו לקרחון על שמו של מקס ה. דמורסט (Max H. Demorest), חוקר קרחונים אמריקאי.

## קישורים חיצוניים
* קרחון דמורסט באתר הסקר הגאולוגי של ארצות הברית
* קרחון דמורסט באתר הגאזט האנטארקטי של ממשלת אוסטרליה
* קרחון דמורסט באתר הגאזט האנטארקטי המשווה SCAR של ממשלת אוסטרליה
* מפת אזור קרחון דמורסט

## הערות שוליים

דמורסט
דמורסט
קרחון דמורסט (אלסקה)

**קרחון דמורסט** (באנגלית: **Demorest Glacier**) הוא קרחון במחוז ג'ונו, במדינת אלסקה שבארצות הברית.

הקרחון ממוקם בהרי החוף של אלסקה, מוצאו של הקרחון בסמוך לגבול ארצות הברית - קנדה, והוא זורם לכיוון דרום- דרום-מערב ונשפך אל קרחון טאקו.

הקרחון ממוקם 4.8 קילומטרים מערבית - צפונית-מערבית מפסגת הודג'קינס, ו- 40 קילומטרים צפונית מזרחית לעיר ג'ונו בירת אלסקה.

אורכו של הקרחון 22.53 קילומטרים; וגובהו של הקרחון 1177.14 מטרים מעל פני הים.

## היסטוריה
### מקור השם

שמו של הקרחון ניתן לו בשנת 1953, על ידי הצוות שחקר את שדה הקרח ג'ונו.

הקרחון נקרא על שמו של מקס האריסון דמורסט (Max Harrison Demorest), שהיה פרופסור לגאולוגיה באוניברסיטת דקוטה הצפונית וכן לימד באוניברסיטת ייל.

## קישורים חיצוניים

* קרחון דמורסט באתר הסקר הגאולוגי של ארצות הברית
* קרחון דמורסט באתר alaska.guide

## הערות שוליים

דמורסט
קרחון מאת' (אנטארקטיקה)

**קרחון מאת'אייס** (באנגלית: **Matthes Glacier**) הוא קרחון בחוף המזרחי של ארץ גרהאם בחצי האי האנטארקטי שבאנטארקטיקה. 

אורכו של הקרחון 17 קילומטרים. 

הקרחון הוא אחד מארבעת קרחוני וירלווינד; הוא זורם לכיוון מזרח ונשפך אל מפרצון וירלווינד בין קרחון דמורסט וקרחון צ'מברלין. 

## היסטוריה
### גילוי הקרחון
הקרחון התגלה על ידי מגלה הארצות האוסטרלי סר יוברט וילקינס בטיסתו ב- 20 בדצמבר 1928. 

הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.

### מקור השם
אנשי סקר שטחי החסות קראו לקרחון על שמו של פרנסואה אמיל מאת' (François E. Matthes), באותה עת הגאולוג הראשי של הסקר הגאולוגי של ארצות הברית.

## קישורים חיצוניים
* קרחון מאת' באתר הסקר הגאולוגי של ארצות הברית
* קרחון מאת' באתר הגאזט האנטארקטי המשווה SCAR של ממשלת אוסטרליה

## הערות שוליים

מאת'אייס
מאת'אייס
קטגוריה:ארצות הברית באנטארקטיקה